Nibe Festival skød billetsalget i gang i lørdags, og de første dage har været intet mindre en end succes for den nordjyske festival. Hvor de sidste år inden for de første tre dage havde solgt 1100 billetter til festivalen, har de i år solgt 1400. Dermed er samtlige pladser til den lidt mere komfortable LuxCamp udsolgt, mens biletsalget til resten af festivalen er skudt godt og grundigt i gang. Sidste år skulle festivalen helt hen på foråret, før billetterne til den lidt mere komfortable LuxCamp var udsolgt. - Det er enormt skønt. Vi er rigtig glade for det gode salg. Det tegner til at blive et godt år, og det gør os optimistiske og giver lidt mere energi, siger festivalleder Peter Møller Madsen. Ifølge arrangørerne er det særligt sidste års fantastiske sommer, der trækker folk til i år. - Vejret har i høj grad betydning for, hvordan det efterfølgende år bliver. Sidste år havde vi en skøn sommer, så det er derfor vi nu oplever så stort salg. I løbet af november vil de første kunstnere, der skal træde på scenen til Nibe Festival 2016, blive offentliggjort.

Referat:
Nibe Festivals billetsalg går indtil videre strygende, og billetsalget steget med 30 procent.